  Майя Бывальцева 18-тӥ гудырикошконлы Удмуртиын коронавирус инфекциен черлан 30 выль учыръёсты пусйизы Удмуртиын. Со сярысь улосвлы тӧролэн но кивалтэтлэн «ВКонтакте» мерлыко вотэсысь нимлыко огиназ ивортӥзы. Диагноз Ижкарысь 18 адямилэн зэмаз, Пичи Пурга ёросын – куать, Вавож ёросысь – куинь, Воткаын – кык, Можгаын – одӥг адямилэн. 28 мурт йӧназ. Туннэ нуналлы Удмуртиын выль коронавирус инфекциен черлан 2 сюрс 849 учыр лабораториосын зэматэмын. 2 сюрс 314 адями йӧназ, 56 мурт кулӥз. Та дыре 19-эзлэн висисьёслэн тазалыксы секыт лыдъяське. Тулыспалысен элькунын коронавируслы 240 сюрс 878 эскеронъёс ортчытӥзы, берло уй –нуналскын – 2 сюрс 94. ⠀ Тегъёс: Тазалык Ижкар висён Удмуртия коронавирус  